pythainlp/thai_wikipedia_clean_20230101 huggingface dataset:
เวโร วอลเลย์ มีลาโน
เวโร วอลเลย์ มีลาโน  เป็นสโมสรวอลเลย์บอลหญิงที่ตั้งอยู่ในเมืองมอนซา ประเทศอิตาลี ก่อตั้งขึ้นในปี ค.ศ. 1981 มีทั้งทีมหญิงและทีมชาย
เวโรวอลเลย์ ก่อตั้งขึ้นในปี ค.ศ. 1981 ตามความคิดริเริ่มของนักศึกษาบางคนที่ทำงานในโบสถ์ซาน บิอาจิโอ ในมอนซา กิจกรรมของบริษัทส่วนใหญ่มาจากกิจกรรมของเยาวชน และทีมมีส่วนร่วมในการแข่งขันระดับภูมิภาค
หลังจากปัญหาเศรษฐกิจหลายครั้ง บริษัทเริ่มยกระดับขึ้นในปี ค.ศ. 2002 ในอีกไม่กี่ปีข้างหน้าทีมก็ได้ไปเล่นในซีเรียบี 2 เริ่มจากฤดูกาล 2006–07 และในฤดูกาล 2008–09 หลังจากที่ได้ที่สองในฤดูกาลปกติ เวโรวอบเลย์ ได้ชนะการแข่งขันในรอบเพลย์ออฟและเลื่อนชั้นได้เข้าสู่ซีเรียบี 1
ในดิวิชั่น 3 ของลีกอิตาลี สโมสรยังคงอยู่ 4 ฤดูกาลติดต่อกัน แม้จะใกล้เลื่อนชั้นในฤดูกาล 2011–12 ทีมได้แพ้ในรอบก่อนรองชนะเลิศของการเลื่อนชั้น ต่อมาในฤดูกาล 2012–13 ทีมได้เลื่อนชั้นเข้าสู่ซีเรียอา 2 ในการชนะการแข่งขันรอบตัดเชือก
ในฤดูกาล 2013–14 เวโรวอลเลย์ได้แชมป์ครั้งแรกในซีเรียอา 2 และได้เลื่อนชั้นขึ้นในเซเรียอา 1 ในฤดูกาล 2016–17 ทำให้พวกเขาสามารถเข้าถึงการแข่งขันระดับยุโรป และสามารถคว้าแชมป์ ซีอีซีคัพ ได้
ผู้เล่นชุดปัจจุบัน.
"รายชื่อผู้เล่นฤดูกาล 2022–2023"
"รายชื่อผู้เล่นฤดูกาล 2021–2022"
ประธานาธิบดีอิตาลี
ประธานาธิบดีอิตาลี หรือมีชื่ออย่างเป็นทางการว่า ประธานาธิบดีแห่งสาธารณรัฐอิตาลี  เป็นประมุขแห่งสาธารณรัฐอิตาลี เป็นตัวแทนของความสามัคคีของคนในชาติ และเป็นผู้รับประกันว่าการบริหารประเทศจะต้องปฏิบัติภายใต้รัฐธรรมนูญ ประธานาธิบดีเป็นผู้บัญชาการทหารสูงสุดของกองทัพอิตาลีและเป็นประธานสภาสูงของตุลาการ วาระการดำรงตำแหน่งมีระยะเวลา 7 ปี ผู้ดำรงตำแหน่งประธานาธิบดีคนปัจจุบันคืออดีตผู้พิพากษาศาลรัฐธรรมนูญ แซร์โจ มัตตาเรลลา ได้รับเลือกตั้งเมื่อวันที่ 31 มกราคม พ.ศ. 2558 และได้รับเลือกอีกครั้งเมื่อวันที่ 29 มกราคม พ.ศ. 2565
สถานีสามแยกบางใหญ่
สถานีสามแยกบางใหญ่ (; รหัส PP03) เป็นสถานีรถไฟลอยฟ้าในเส้นทางรถไฟฟ้ามหานคร สายฉลองรัชธรรม ที่ถนนรัตนาธิเบศร์ อำเภอบางใหญ่และอำเภอบางบัวทอง จังหวัดนนทบุรี ตั้งอยู่บริเวณเขตที่มีชุมชนอยู่อาศัยหนาแน่นเพราะมีหมู่บ้านหลายหมู่บ้าน และมีอาคารจอดแล้วจรซึ่งสามารถจอดรถได้ 1,296 คัน
ถนนรัตนาธิเบศร์ หมู่ที่ 7 บ้านคลองบางเดื่อ ตำบลเสาธงหิน อำเภอบางใหญ่ และหมู่ที่ 15 บ้านรุ่งเรือง ตำบลบางรักพัฒนา อำเภอบางบัวทอง จังหวัดนนทบุรี
รายละเอียดสถานี.
รูปแบบของสถานี.
เป็นแบบชานชาลาเกาะกลาง มีประตูอัตโนมัติกั้นชานชาลาสูงประมาณ 1.50 เมตร ประกอบด้วยชั้นขายบัตรโดยสารและชานชาลา
ทางเข้า–ออกสถานี.
มีทางขึ้น–ลง 4 แห่ง มีลิฟต์ 2 ทางขึ้น–ลง มีบันไดเลื่อนทุกทางขึ้น–ลง
เวโรวอลเลย์
พระเจ้าวิลเฮ็ล์มที่ 2 แห่งเวือร์ทเทิมแบร์ค
พระเจ้าวิลเฮ็ล์มที่ 2 แห่งเวือร์ทเทิมแบร์ค (; 25 กุมภาพันธ์ ค.ศ. 1848 - 2 ตุลาคม ค.ศ. 1921) เป็นกษัตริย์แห่งเวือร์ทเทิมแบร์คพระองค์สุดท้าย พระองค์ทางปกครองตั้งแต่วันที่ 6 ตุลาคม ค.ศ. 1891 จนกระทั่งการล้มสลายของราชอาณาจักรในวันที่ 30 พฤศจิกายน ค.ศ. 1918 พระองค์เป็นผู้ปกครองชาวเยอรมันพระองค์สุดท้ายที่สละราชสมบัติภายหลังการปฏิวัติเดือนพฤศจิกายนปี ค.ศ. 1918
พระองค์พระราชสมภพเป็นพระราชโอรสพระองค์เดียวในเจ้าชายฟรีดริชแห่งเวือร์ทเทิมแบร์ค (ค.ศ. 1808–1870) กับเจ้าหญิงคาทารีนาแห่งเวือร์ทเทิมแบร์ค (ค.ศ. 1821–1898) เป็นพระราชนัดดาพระเจ้าวิลเฮ็ล์มที่ 1 แห่งเวือร์ทเทิมแบร์ค (ค.ศ. 1781–1864)
เมื่อพระองค์ทรงเติบโตขึ้นพระองค์ ใกล้เคียงกับการลดอำนาจเวือร์ทเทิมแบร์คและการมีอยู่ในระหว่างประเทศอย่างค่อยเป็นค่อยไปกับกระบวนการรวมประเทศเยอรมนี ในปี 1870 เวือร์ทเทิมแบร์ค เข้าข้างปรัสเซีย ในสงครามฝรั่งเศส-เยอรมัน ในปี ค.ศ. 1871 เวือร์ทเทิมแบร์ค ได้กลายเป็นรัฐในจักรวรรดิเยอรมันซึ่งเป็นข้อจำกัดที่สำคัญในด้านอำนาจอธิปไตย
กษัตริย์แห่งเวือร์ทเทิมแบร์ค.
พระราชบิดาของพระองค์สิ้นพระชนม์ในปี ค.ศ. 1870 แต่พระราชมารดาอาศัยอยู่เพื่อดูพระองค์นั่งราชบัลลังก์ในเวือร์ทเทิมแบร์ค ในปี ค.ศ. 1891 วิลเฮ็ล์มได้ขึ้นครองราชย์แทนพระราชมาตุลาของพระองค์ที่ไม่มีพระราชบุตรคือพระเจ้าคาร์ลที่ 1 แห่งเวือร์ทเทิมแบร์ค (ค.ศ. 1823–1891) การขึ้นครองราชย์ของพระองค์ทำให้เป็นออกจากกฎหมายแซลิกซึ่งควบคุมการสืบสันตติวงศ์ในรัฐเยอรมัน การอ้างสิทธิ์ในราชบัลลังก์เกิดขึ้นเนื่องจากพระองค์เป็นผู้สืบสกุลอาวุโสของพระเจ้าฟรีดริชที่ 1 แห่งเวือร์ทเทิมแบร์ค พระราชปัยกา ผ่านทางเจ้าชายเพาล์พระราชโอรสพระองค์เล็ก
พระเจ้าวิลเฮ็ล์มที่ 2 กลายเป็นจอมพลของเยอรมันในสงครามโลกครั้งที่ 1 ในปี ค.ศ. 1918 พระองค์ถูกขับออกจากราชบัลลังก์พร้อมกับผู้ปกครองชาวเยอรมันคนอื่นๆ ในที่สุดพระองค์สละราชสมบัติในวันที่ 30 พฤศจิกายน ค.ศ. 1918 สิ้นสุดการปกครองของเวือร์ทเทิมแบร์คกว่า 800 ปี พระองค์เสด็จสวรรคตในปี ค.ศ. 1921 ที่บาเดินเฮาส์เซน
บุคลิกภาพและความสนใจ.
วิลเฮ็ล้มถือได้ว่าเป็นกษัตริย์ที่ได้รับความนิยมและพระอุปนิสัยชอบเดินสุนัขสองตัวของพระองค์ในสวนสาธารณะในชตุทการ์ทโดยไม่ได้รับการดูแลจากบอดี้การ์ดหรือสิ่งที่คล้ายคลึงกัน ในระหว่างการทัศนศึกษาเหล่านี้ พระองค์มักจะได้รับการต้อนรับโดยอาสาสมัครด้วยมิสเตอร์คิง  ธรรมดาๆ
แม้พระองค์จะอาศัยอยู่ในอาณาจักรที่ไม่มีทางออกสู่ทะเล แต่วิลเฮ็ล์มที่ 2 ก็ทรงชื่นชอบการแล่นเรือยอชท์ กษัตริย์ทรงเป็นผู้มีส่วนสำคัญในการก่อตั้งสโมสรเรือยอชท์แห่งเวือร์ทเทิมแบร์ค ( หรือ ) ในปี 1911 ที่ทะเลสาบโบเดิน
เมื่อวันที่ 15 กุมภาพันธ์ ค.ศ. 1877 ที่เมืองฮาโรลเซิน พระองค์ทรงอภิเษกสมรสกับเจ้าหญิงมารึแห่งวัลเด็คและเพือร์ม็อนท์ (ค.ศ. 1857–1882) มีพระราชบุตรที่รอดชีวิตในวันประสูติ 2 พระองค์ คือ:
เจ้าหญิงมารีสิ้นพระชนม์ในวันที่ 30 เมษายน ค.ศ. 1882 ในเมืองชตุทการ์ท จากพระโรคแทรกซ้อนที่เกิดจากการคลอดพระราชบุตรพระองค์ที่ 3 วิลเฮ็ล์มทรงโทมนัสกับการสิ้นพระชนม์ของพระราชบุตรทั้ง 2 พระองค์ ได้รับการกล่าวขานว่าไม่มีวันฟื้นจากการโจมตีครั้งนี้
อย่างไรก็ตามพระองค์ทรงเป็นกษัตริย์และเป็นหน้าที่ของพระองค์ที่จะต้องสืบสานพระราชปณิธาน วันที่ 8 เมษายน ค.ศ. 1886 ที่บึคเคอบวร์ค พระองค์ทรงอภิเษกสมรสกับเจ้าหญิงชาร์ล็อทเทอแห่งเชาม์บวร์ค-ลิพเพอ (1864–1946) ไม่มีพระราชบุตร
สืบทอด.
ในการเสด็จสวรรคตของพระองค์ในปี ค.ศ. 1921 โดยไม่มีพระราชโอรสที่ยังอยู่ ราชวงศ์ของเวือร์ทเทิมแบร์คจึงไม่มีผู้สืบทอดและตำแหน่งพระประมุขของพระราชวงศ์จึงตกเป็นของอัลแบร์ท ดยุกแห่งเวือร์เทิมแบร์คซึ่งเป็นผู้สืบเชื้อสายมาจากฟรีดริชที่ 2 เออแฌน ดยุกแห่งเวือร์ทเทิมแบร์คเหมือนกัน ซึ่งทรงประทับอยู่ที่อัลท์เฮาเซิน
ฟุตบอลทีมชาติมองโกเลีย
ฟุตบอลทีมชาติมองโกเลีย (, "Mongolyn khölbömbögiin ündesnii shigshee bag") เป็นทีมฟุตบอลตัวแทนของประเทศมองโกเลียในการแข่งขันระดับนานาชาติ อยู่ภายใต้การดูแลของสหพันธ์ฟุตบอลมองโกเลีย ซึ่งเป็นสมาชิกของสหพันธ์ฟุตบอลเอเชียตะวันออกและสมาพันธ์ฟุตบอลเอเชีย แม้ว่าสหพันธ์ฟุตบอลมองโกเลียจะก่อตั้งขึ้นใน ค.ศ. 1959 แต่ทีมชาติกลับไม่ได้แข่งขันในระดับนานาชาติเป็นระยะเวลายาวนานถึง 38 ปี จนกระทั่งได้แข่งขันอย่างเป็นทางการใน ค.ศ. 1998
ระหว่าง ค.ศ. 1960 ถึง 1998 ทีมชาติมองโกเลียไม่เคยลงเล่นในระดับนานาชาติจนกระทั่งพวกเขาได้เข้าร่วมเป็นสมาชิกฟีฟ่าใน ค.ศ. 1998 การแข่งขันครั้งแรกของมองโกเลียเกิดขึ้นในฟุตบอลเอเชียนเกมส์ 1998 รอบคัดเลือก ซึ่งพวกเขาพ่ายแพ้ต่อคูเวต 11–0 และแพ้อุซเบกิสถาน 15–0
พวกเขาเข้าร่วมแข่งขันรอบคัดเลือกฟุตบอลโลก 2002 แต่พวกเขาพ่ายแพ้ถึงห้านัดติดต่อกันก่อนที่จะเสมอกับบังกลาเทศ 2–2 ต่อมาในรอบคัดเลือกฟุตบอลโลก 2006 มองโกเลียเปิดบ้านแพ้มัลดีฟส์ 0–1 ก่อนที่จะบุกไปแพ้ที่มาเลในเลกที่สองถึง 12–0 จนต้องตกรอบแรกในที่สุด ต่อมาในรอบแรกของฟุตบอลโลก 2010 รอบคัดเลือก มองโกเลียแพ้เกาหลีเหนือด้วยผลประตูรวมถึง 9–2 ต่อมาในรอบคัดเลือกฟุตบอลโลก 2014 มองโกเลียแพ้พม่าในรอบแรก 2–1 และในฟุตบอลโลก 2018 รอบคัดเลือก รอบแรก มองโกเลียถูกจับสลากพบกับติมอร์-เลสเต และพวกเขาได้สิทธิ์ชนะบาย 3–0 ทั้งสองนัดหลังจากที่ติมอร์ถูกตรวจพบว่ามีผู้เล่นที่ลงทะเบียนผิดกฎ อย่างไรก็ตาม มองโกเลียตกรอบคัดเลือกรอบที่สอง
ในฟุตบอลโลก 2022 รอบคัดเลือก รอบแรก มองโกเลียสามารถเอาชนะบรูไนด้วยผลประตูรวม 3–2 แต่ในรอบที่สอง มีนัดที่พวกเขาพ่ายแพ้ต่อญี่ปุ่นถึง 14–0 เมื่อวันที่ 30 มีนาคม ค.ศ. 2021 พวกเขาปลดรัสติสลัฟ บอซิกออกจากตำแหน่ง และได้แต่งตั้งชูอิจิ มาเสะเป็นผู้ฝึกสอนคนใหม่ ต่อมาในวันที่ 7 มิถุนายน มองโกเลียสามารถพลิกเอาชนะคีร์กีซสถาน 1–0 ได้อย่างเหนือความคาดหมาย นับเป็นครั้งแรกที่พวกเขาสามารถเอาชนะทีมจากเอเชียกลางและเป็นครั้งแรกที่พวกเขาเอาชนะทีมที่อันดับโลกฟีฟ่าสูงกว่า 100 ได้ในฟุตบอลโลกรอบคัดเลือก
แม่น้ำวาตาราเซะ
แม่น้ำวาตาราเซะ  เป็นแม่น้ำสายสําคัญทางตอนเหนือของภูมิภาคคันโต ประเทศญี่ปุ่น และเป็นหนึ่งในลำน้ำสาขาของแม่น้ำโทเนะ มีความยาว 106.7 กิโลเมตร (66.3 ไมล์) ครอบคลุมพื้นที่การระบายน้ำ 2,621 ตารางกิโลเมตร (1,012 ตารางไมล์) สายน้ำเกิดจากภูเขาซูไกในทางเหนือของเมืองนิกโก จังหวัดโทจิงิ และไหลลงสู่แม่น้ำโทเนะในเมืองโคงะ จังหวัดอิบารากิ และเมืองคาโซะ จังหวัดไซตามะ ถูกจัดเป็นแม่น้ำชั้นหนึ่งโดยรัฐบาลญี่ปุ่น
แม้ในปัจจุบันแม่น้ำวาตาราเซะจะไหลลงสู่แม่น้ำโทเนะ แต่เมื่อในอดีตเส้นทางเดิมคือไหลลงสู่แม่น้ำเอโดะก่อนไหลลงสู่อ่าวโตเกียว เส้นทางของมันถูกเปลี่ยนหลังมีการถมที่ดินและการควบคุมน้ำท่วมที่ดำเนินการโดยโชกุนโทกูงาวะในศตวรรษที่ 17 และ 18
คดีพรหมพิราม
คดีพรหมพิราม เป็นคดีรุมโทรมแล้วฆ่าในอำเภอพรหมพิราม จังหวัดพิษณุโลก ประเทศไทย เมื่อวันที่ 27 กรกฎาคม พ.ศ. 2520 ผู้เสียหายเป็นหญิงผู้หนึ่งซึ่งถูกชาวบ้านอำเภอดังกล่าวร่วมกันชำเราแล้วบีบคอตาย ก่อนนำศพมาวางให้รถไฟทับขาดเพื่ออำพรางคดี แต่ตำรวจไม่ยอมดำเนินคดี เพราะเกรงกลัวอิทธิพลของผู้กระทำความผิด จึงยุติคดีว่าเป็นอุบัติเหตุ จนชาวบ้านบางกลุ่มจากอำเภอเดียวกันนำเรื่องร้องเรียนสื่อมวลชน ทำให้สื่อมวลชนสืบสวนและตีแผ่ นำมาสู่การรับรู้และความสนใจในวงกว้าง ตำรวจจึงจำต้องรื้อฟื้นขึ้นสืบสวนใหม่
คดีนี้ได้รับการเรียบเรียงเป็นนวนิยายและภาพยนตร์
ความเป็นมา.
คดีนี้เริ่มจากการพบศพหญิงถูกรถไฟทับที่อำเภอพรหมพิรามเมื่อปลายเดือนกรกฎาคม พ.ศ. 2520 แต่ตำรวจไม่ยอมสืบสวนต่อ โดยยุติคดีว่าเป็นอุบัติเหตุ ต่อมาในวันที่ 18 สิงหาคม พ.ศ. 2520 ชาวบ้านราว 20 คนจากอำเภอดังกล่าวเข้าร้องเรียนต่อสื่อมวลชนว่า กรณีนี้เป็นการฉุดหญิงไปชำเราจนตาย แล้วนำร่างไปวางให้รถไฟทับเพื่ออำพรางคดี แต่ตำรวจเพิกเฉย เพราะผู้กระทำความผิดเป็นลูกหลานของตำรวจเองและเป็นผู้มีอิทธิพล ทำให้สื่อมวลชนเข้าสืบสวนและตีแผ่ จนเป็นที่สนใจในวงกว้าง และตำรวจจำต้องรื้อฟื้นขึ้นสืบสวนใหม่
พันตำรวจเอก สมชาย ไชยเวช ผู้บังคับการตำรวจภูธรจังหวัดพิษณุโลก ได้รับมอบหมายให้ทำคดีนี้
ไม่มีรายละเอียดมากนักเกี่ยวกับผู้เสียหาย นอกจากว่า เป็นหญิงอายุราว 20 ปี ผิวดำแดง สูง 155 เซนติเมตร หน้ากลม ผมสั้น วันเกิดเหตุสวมเสื้อสีน้ำตาลและกระโปรงผ้าดิบสีขาว บางแหล่งข้อมูลว่า ผู้เสียหายชื่อ สำเนียง ตำรวจพบญาติผู้เสียหายในวันที่ 9 กันยายน พ.ศ. 2520 โดยได้บิดาและมารดาของผู้เสียหายมายืนยันศพ และให้การว่า ผู้เสียหายมีสติไม่สมประกอบ เคยถูกชำเราจนตั้งครรภ์มาแล้ว เมื่อคลอดแล้วออกจากบ้านไปโดยขึ้นรถไฟที่สถานีบ้านดารา อำเภอพิชัย จังหวัดอุตรดิตถ์
การสืบสวนต่อได้ความว่า วันที่ 27 กรกฎาคม พ.ศ. 2520 เวลาราว 23 นาฬิกา ผู้เสียหายขึ้นรถไฟขบวนเร็วที่ 37 เชียงใหม่–กรุงเทพฯ จากสถานีบ้านดาราโดยไม่มีตั๋ว จึงถูกเจ้าหน้าที่ไล่ลงบริเวณสถานีพรหมพิราม เมื่อลงรถไฟแล้ว ผู้เสียหายเดินโซเซด้วยความหิว เพราะไม่มีเงินติดตัว จนไปพบชายวัยรุ่นสองคนบอกว่า จะพาไปรับประทานอาหารที่งานแต่งงานอีก 300 เมตรข้างหน้า แต่กลับพาไปไร่ข้าวโพด แล้วเรียกเพื่อนอีกสองคนออกมาช่วยกันฉุดลากเข้าไปชำเราทีละคน เมื่อคนที่งานแต่งงานทราบเรื่อง ก็พากันมาร่วมชำเราด้วย การชำเราดังกล่าวดำเนินไปสองชั่วโมง โดยมีชาวบ้านในละแวกนั้นซุ่มดู แต่ไม่มีผู้ใดช่วยเหลือผู้เสียหาย จนกระทั่งผู้เสียหายถูกบีบคอตายระหว่างถูกชำเรา จากนั้น ผู้ชำเราช่วยกันแบกศพผู้เสียหายไปวางให้รถไฟทับบนรางรถไฟเพื่ออำพรางคดี โดยเจาะจงให้ทับตรงอวัยวะเพศเพื่อทำลายร่องรอยการชำเราด้วย รถไฟขบวนเชียงใหม่–พิษณุโลกแล่นมาทับร่างผู้เสียหายจนศีรษะขาดในเวลา 3 นาฬิกาของวันถัดมา กลุ่มผู้ชำเราจึงหิ้วศีรษะผู้เสียหายไปทางทิศตะวันตกห่างจากทางรถไฟไป 20 เมตรเพื่อทำพิธีไสยศาสตร์ พิธีนี้ทำขึ้นเพื่อสะกดวิญญาณ และเป็นเบาะแสหนึ่งที่ทำให้ตำรวจเห็นว่า ความตายครั้งนี้ไม่ใช่อุบัติเหตุ
การดำเนินคดี.
ยังมีตำรวจอีกสองคนถูกดำเนินการทางวินัยฐานปฏิบัติหน้าที่บกพร่อง เนื่องจากไม่พิมพ์ลายนิ้วมือผู้เสียหายเก็บไว้ ทำให้สืบสวนยาก
คดีนี้ทำให้ชาวอำเภอพรหมพิรามถูกมองในแง่ลบมาจนถึงปัจจุบัน และถูกเชื่อมโยงบ่อยครั้งเมื่อเกิดกรณีชำเรา เช่น การเชื่อมโยงกับกรณีชาย 40 คนร่วมกันชำเราเด็กหญิงอายุ 14 ปีที่บ้านเกาะแรด ตำบลหล่อยูง อำเภอตะกั่วทุ่ง จังหวัดพังงา เมื่อ พ.ศ. 2560
เมื่อได้ยินคดีนี้ ชาวอำเภอพรหมพิรามบางคนฉุนเฉียว บางคนชินชา และบางคนต้องการให้สังคมลืมเลือน
ในวัฒนธรรมประชานิยม.
นที สีทันดร (นามปากกาของสันติ เศวตวิมล) นำคดีนี้มาเขียนนวนิยายชื่อ "พรหมพิลาป" ซึ่งสหมงคลฟิล์มนำมาดัดแปลงเป็นภาพยนตร์ชื่อ "คนบาป พรหมพิราม" ออกฉายใน พ.ศ. 2546 แต่ก่อนฉาย ถูกชาวอำเภอพรหมพิรามต่อต้าน จึงเปลี่ยนชื่อเป็น "คืนบาป พรหมพิราม"
เกาะฟัยละกา
text="เกาะฟัยละกา อ่าวเปอร์เซีย"
width=280
height=250
latitude=29.438889
longitude=48.333333 /&gt;
เกาะฟัยละกา (; อาหรับคูเวต: فيلچا ) เป็นเกาะของคูเวตในอ่าวเปอร์เซีย เกาะนี้อยู่ห่าจากชายฝั่งคูเวตซิตี 20 กิโลเมตร เชื่อว่าชื่อ "ฟัยละกา" มีที่มาจากภาษากรีกโบราณว่า – "" แปลว่า "ด่านหน้า"
เกาะฟัยละกาอยู่ทางตะวันออกเฉียงใต้ของจุดที่แม่น้ำไทกริส–ยูเฟรทีสไหลลงอ่าวเปอร์เซีย 50 กิโลเมตร และเป็นจุดยุทธวิธีในการสร้างกำไรงามทางการค้าทั้งเหนือและใต้อ่าวเปอร์เซียมาหลายพันปี ซึ่งเป็นจุดยุทธวิธีมาตั้งแต่ยุครุ่งเรืองของรัฐเมืองอูร์ของซูเมเรียน
อ่านเพิ่ม.
Hellenistic Failaka
กือแยวอ-แปแชร์สกาลาวรา
กือแยวอ-แปแชร์สกาลาวรา , หมู่อารามกือยิว-แปแชสก์  หรือ หมู่อารามถ้ำเคียฟ เป็นอารามคริสต์อีสเทิร์นออร์ทอดอกซ์ ตั้งอยู่ในเขตแปแชร์สกึย กรุงเคียฟ ประเทศยูเครน
อารามเริ่มตั้งขึ้นเป็นอารามถ้ำในปี 1051 และนับจากนั้นกลายเป็นศูนย์กลางอำนาจของคริสต์อีสเทิร์นออร์ทอดอกซ์ในยุโรปตะวันออก ยูเนสโกขึ้นทะเบียนหมู่อารามและอาสนวิหารนักบุญโซเฟียในเคียฟให้เป็นแหล่งมรดกโลก
ปัจจุบัน สถานะนิติบุคคลของหมู่อารามแบ่งเป็นส่วนพิพิธภัณฑ์ของรัฐชื่อ แหล่งอนุรักษ์ประวัติศาสตร์และวัฒนธรรมแห่งชาติกือยิว-แปแชสก์ (National Kyiv-Pechersk Historic-Cultural Preserve) และโบสถ์กับอารามภายใต้สังกัดของคริสตจักรยูเครนออร์ทอดอกซ์ อัครบิดรมอสโก รวมถึงเป็นที่พำนักของคริสตจักร ซึ่งเป็นตำแหน่งที่เรียกว่าออนูฟรึย เมโตรโปลิตันแห่งเคียฟและยูเครนทั้งปวง
อารามเคียฟ-เปเชียสค์
Lists of World Heritage sites in Europe
เขยบ้านไร่ สะใภ้ไฮโซ
เขยบ้านไร่ สะใภ้ไฮโซ เป็นละครโทรทัศน์ไทย ผลิตโดย บริษัท มีเดีย ซีน จำกัด บทประพันธ์โดย เพ็ญแข วงศ์สง่า จากบทประพันธ์เดิม เขยบ้านนอก บทโทรทัศน์โดย ณัฏฐพล เกษบุญชู นำแสดงโดย หัสวีร์ ภัคพงษ์ไพศาล , มุกดา นรินทร์รักษ์ , สันติราษฎร์ กุลนพเกียรติ , พรชดา วราพชระ , สาวิตรี สามิภักดิ์ , ดิลก ทองวัฒนา , สันติสุข พรหมศิริ กำกับการแสดงโดย พุฒิพงศ์ พรหมสาขา ณ สกลนคร
ละครออกฉายตอนแรกด้วยเรตติง 4.6 แฮชแท็กชื่อละครไทยและอังกฤษ ติดเทรนด์ทวิตเตอร์อันดับที่ 1 และ 2 ของประเทศไทย และ มียอดชม Facebook Live พร้อมกันสูงสุดถึง 43 K
ซียอซแมแฮลเล
ซียอซแมแฮลเล  เป็นหมู่บ้านในตำบลเรซอแมแฮลเล อำเภอกลาง เทศมณฑลรูดแซร์ จังหวัดกีลอน ประเทศอิหร่าน จากสำมะโน พ.ศ. 2549 หมู่บ้านนี้มีประชากร 31 คนใน 12 ครัวเรือน
นารายณ์ พิซเซอเรีย
บริษัท นารายณ์ พิซเซอเรีย จำกัด เป็นบริษัทที่ประกอบธุรกิจร้านอาหารในชื่อ นารายณ์ พิซเซอเรีย, อินเตอร์บุฟเฟต์, คันไซ และโทสต์ทูยู
โรงแรมนารายณ์ ภายใต้การบริหารของบริษัท นารายณ์ โฮเต็ล จำกัด เป็นโรงแรมที่ตั้งอยู่บนถนนสีลม เปิดให้บริการตั้งแต่ พ.ศ. 2511 หนึ่งในสิ่งที่สร้างชื่อเสียงให้กับโรงแรมคือ นารายณ์พิซซ่าเรียเป็นร้านพิซซ่าแห่งแรกในประเทศไทย
จนเมื่อ พ.ศ. 2546 บริษัท ไทย เจ.เพรส จำกัด บริหารงานโดยคุณสุชาติ เจนพณิช ได้เข้าดำเนินกิจการซื้อบริษัท นารายณ์พิซเซอเรีย จำกัด จากโรงแรมนารายณ์ เนื่องจากเห็นว่าธุรกิจอาหารของไทยยังเติบโตได้อีกมาก อีกทั้งบริษัทยังปูทางธุรกิจนี้โดยการเปิดร้านอาหารญี่ปุ่นที่ชื่อ "คันไซ" โดยได้ทำการปรับภาพลักษณ์ของร้านนารายณ์ พิซเซอเรีย ทั้งรูปแบบของร้านและเมนูอาหารให้ดูวัยรุ่นมากขึ้น ก่อนที่บริษัทไทย เจ.เพรส จะเข้าซื้อบริษัท ร้านนารายณ์ พิซเซอเรีย มีสาขาอยู่ 5 สาขา
เมื่อ พ.ศ. 2562 ได้ปรับกลยุทธทางการตลาด โดยเปิดร้านนารายณ์ พิซเซอเรีย และร้านข้าน้อยขอชาบู ซึ่งเป็นร้านชาบูในสาขาเดียวกัน อันเนื่องจากการเติบโตของธุรกิจชาบูและลดต้นทุนค่าเช่าที่ จากข้อมูลเมื่อ พ.ศ. 2565 มีร้านนารายณ์พิซเซอเรียxร้านข้าน้อยขอชาบู จำนวน 23 สาขา ในกรุงเทพมหานครและ 1 สาขาในหัวหิน
อาสนวิหารนักบุญโซเฟีย (เคียฟ)
อาสนวิหารนักบุญโซเฟีย ในกรุงเคียฟ ประเทศยูเครน เป็นอาสนวิหารและหนึ่งในหมุดหมายสำคัญของเคียฟที่เป็นที่รู้จักมากที่สุด นอกจากนี้ยังเป็นแหล่งมรดกโลกแห่งแรกของประเทศยูเครนซึ่งยูเนสโกขึ้นทะเบียนร่วมกับหมู่อารามถ้ำเคียฟ อาสนวิหารประกอบด้วยตัวอาคารหลัก, หอระฆัง และที่เฮาส์ออฟเมโตรโปลิตัน (House of Metropolitan) ในปี 2011 แหล่งโบราณสถานได้รับการถ่ายโอนมาอยู่ภายใต้การดูแลของกระทรวงวัฒนธรรมยูเครน
ชื่อในภาษายูเครนของอาสนวิหารคือ  หรือ
Saint Sophia Cathedral, Kyiv
Saint Sophia's Cathedral, Kyiv
Saint Sophia Cathedral in Kyiv
ข้าน้อยขอชาบู
สัญญาแลกเปลี่ยน (การเงิน)
สัญญาแลกเปลี่ยน คือข้อตกลงระหว่างคู่สัญญาสองฝ่ายที่ตกลงกันที่จะแลกเปลี่ยนตราสารทางการเงิน หรือ กระแสเงินสด หรือการชำระเงินในช่วงเวลาหนึ่งๆ สัญญาแลกเปลี่ยนโดยทั่วไปมักอ้างอิงถึงเงินสดตามที่อยู่บนยอดเงินตามสัญญา (Notional Amount)
สัญญาแลกเปลี่ยนปรากฏสู่สาธารณชนครั้งแรกเมื่อไอบีเอ็มและธนาคารโลก ทำสัญญาสัญญาแลกเปลี่ยนระหว่างกัน ในปี ค.ศ. 1981 ในปัจจุบัน สัญญาแลกเปลี่ยนเป็นตราสารทางการเงินที่มีการซื้อขายแลกเปลี่ยนสูงสุด โดย BIS รายงานว่ามูลค่าสัญญาแลกเปลี่ยนเงินตราต่างประเทศและสัญญาแลกเปลี่ยนอัตราดอกเบี้ยคงค้างมีมากกว่า 348 ล้านล้านดอลลาร์สหรัฐ ในปี ค.ศ. 2010
ชนิดของสัญญาแลกเปลี่ยน.
สัญญาแลกเปลี่ยนอัตราดอกเบี้ย.
สัญญาแลกเปลี่ยนอัตราดอกเบี้ย (Interest rate swap) เป็นสัญญาแลกเปลี่ยนที่พบได้บ่อยที่สุด เนื่องจากบริษัทบางบริษัทจะได้รับประโยชน์ในตลาดที่มีอัตราดอกเบี้ยคงที่ ในขณะที่อีกบริษัทจะได้ประโยชน์ในตลาดที่มีอัตราดอกเบี้ยลอยตัว ในกรณีที่บริษัทจัดหาแหล่งเงินกู้ที่ถูกที่สุดในขณะนั้นในประเภทอัตราดอกเบี้ยที่ไม่ได้ประโยชน์ บริษัทเหล่านี้จะทำธุรกรรมในสัญญาแลกเปลี่ยนซึ่งมีผลให้เงินกู้ซึ่งเดิมเป็นอัตราดอกเบี้ยชนิดคงที่เปลี่ยนเป็นอัตราดอกเบี้ยลอยตัว และในทางกลับกันเช่นกัน
ตัวอย่างเช่น คู่สัญญา ข จ่ายดอกเบี้ยให้แก่คู่สัญญา ก บนฐานของอัตราดอกเบี้ยลอยตัว LIBOR + 70 จุด ในขณะที่คู่สัญญา ก จ่ายดอกเบี้ยในอัตราคงที่ที่ 8.65% การจ่ายดอกเบี้ยจะคำนวณจากยอดเงินต้นโดยที่อัตราประเภทแรกจะเป็นอัตราดอกเบี้ยลอยตัวซึ่งเปลี่ยนแปลงไปในแต่ละงวดชำระ และคำนวณอยู่บนฐานของอัตราดอกเบี้ย LIBOR โดยในทางปฏิบัติ คู่สัญญา ก และ ข จะได้รับดอกเบี้ยน้อยกว่าอัตราหน้าสัญญาเล็กน้อย เนื่องจากธนาคารในฐานะคนกลางจะคิดค่าธรรมเนียมส่วนต่าง
สัญญาแลกเปลี่ยนสกุลเงิน.
สัญญาแลกเปลี่ยนสกุลเงิน (Currency swap) คือสัญญาแลกเปลี่ยนเงินต้นและดอกเบี้ยของเงินกู้ในสกุลหนึ่งกับเงินต้นและดอกเบี้ยของเงินกู้ในอีกสกุลหนึ่งที่มูลค่าเทียบเท่ากัน สัญญาประเภทนี้เกิดประโยชน์ในลักษณะเดียวกับสัญญาแลกเปลี่ยนอัตราดอกเบี้ย
กือเยโว-แปแชร์สกาลาวรา
Watarase River
พงศาวดารราชวงศ์โชซ็อน
พงศาวดารราชวงศ์โชซ็อน ( หรือ ) เป็นพงศาวดารของราชวงศ์โชซ็อนของเกาหลีซึ่งรวบรวมไว้ตั้งแต่ปี ค.ศ. 1392 ถึง 1865 มีจำนวนทั้งสิ้น 1,893 เล่ม ยกเว้นพงศาวดารสองเล่มที่รวบรวมในยุคอาณานิคม ซึ่งพงศาวดารได้ขึ้นทะเบียนเป็นสมบัติแห่งชาติเกาหลีใต้ลำดับที่ 151 และได้รับการขึ้นทะเบียนในความทรงจำแห่งโลกของยูเนสโก
พงศาวดารนี้ได้รับการแปลงเป็นดิจิทัลโดยสถาบันประวัติศาสตร์เกาหลีแห่งชาติ ตั้งแต่ปี ค.ศ. 2006 และพร้อมใช้งานบนอินเทอร์เน็ตด้วยการแปลเป็นภาษาเกาหลีและข้อความต้นฉบับใน ภาษาจีนคลาสสิก ในเดือนมกราคม ปี ค.ศ. 2012 สถาบันประวัติศาสตร์เกาหลีแห่งชาติประกาศว่าพวกเขาจะแปลพงศาวดารเป็นภาษาอังกฤษภายในปี ค.ศ. 2033 และเริ่มดำเนินการแปลแล้วในปี ค.ศ. 2014 ด้วยงบประมาณเริ่มต้น 500 ล้านวอน แต่คาดการว่าเมื่อโครงการนี้เสร็จสิ้นจะใช้งบประมาณ 4 หมื่นล้านวอน
สถานีบางรักใหญ่
สถานีบางรักใหญ่ (; รหัส PP05) เป็นสถานีรถไฟฟ้าแบบยกระดับในเส้นทางรถไฟฟ้ามหานคร สายฉลองรัชธรรม ตั้งอยู่บนถนนรัตนาธิเบศร์ ระหว่างทางแยกบางพลูกับทางแยกต่างระดับบางรักน้อย อำเภอบางบัวทอง จังหวัดนนทบุรี
ตัวสถานีตั้งอยู่ระหว่างทางแยกบางพลูกับทางแยกต่างระดับบางรักน้อย ในพื้นที่หมู่ที่ 3 บ้านคลองบางรักใหญ่ ตำบลบางรักใหญ่ อำเภอบางบัวทอง จังหวัดนนทบุรี
เทศบาลตำบลเทพารักษ์
เทพารักษ์ เป็นเทศบาลตำบลแห่งหนึ่งที่ตั้งอยู่ในอำเภอเมืองสมุทรปราการ จังหวัดสมุทรปราการ มีอาณาเขตครอบคลุมพื้นที่ตำบลเทพารักษ์ เฉพาะหมู่ที่ 1, 2, 6, 8 และบางส่วนของหมู่ที่ 9 อยู่ห่างจากศาลากลางจังหวัดสมุทรปราการประมาณ 13 กิโลเมตร และอยู่ห่างจากกรุงเทพมหานครประมาณ 37 กิโลเมตร มีเส้นทางคมนาคมที่สำคัญ คือ ทางหลวงแผ่นดินหมายเลข 3268 (ถนนเทพารักษ์)
เทศบาลตำบลเทพารักษ์แต่เดิมมีฐานะเป็นสภาตำบลเทพารักษ์ ก่อนที่จะได้รับการจัดตั้งเป็นองค์การบริหารส่วนตำบลใน พ.ศ. 2538 แล้วจึงได้รับการการจัดตั้งเป็นเทศบาลตำบลใน พ.ศ. 2562 ปัจจุบันมีประชากรทั้งสิ้น 21,901 คน
เทศบาลตำบลเทพารักษ์ตั้งอยู่ทางตอนเหนือของอำเภอเมืองสมุทรปราการ จังหวัดสมุทรปราการ ห่างจากตัวอำเภอประมาณ 10 กิโลเมตร มีอาณาเขตติดต่อกับพื้นที่อื่น ๆ ดังนี้
พื้นที่เทศบาลตำบลเทพารักษ์มีประชากรทั้งหมด 21,901 คน โดยแบ่งเป็นประชากรชายทั้งหมด 10,203 คน และประชากรหญิงทั้งหมด 11,698 คน (เดือนธันวาคม 2564) แบ่งการปกครองออกเป็น 5 หมู่บ้าน ดังนี้
ตำบลคณฑี
ตำบลคณฑี เป็นตำบลหนึ่งในอำเภอเมืองกำแพงเพชร จังหวัดกำแพงเพชร พื้นที่ตำบลอยู่ในเขตควบคุมดูแลขององค์การบริหารส่วนตำบลคณฑี ซึ่งเดิมมีฐานะเป็นสภาตำบลคณฑี ก่อนที่จะได้รับการจัดตั้งเป็นองค์การบริหารส่วนตำบลใน พ.ศ. 2539 มีระยะห่างจากตัวเมืองกำแพงเพชรประมาณ 22 กิโลเมตร
อาณาเขต.
ตำบลคณฑีมีที่ตั้งอยู่ทางทิศใต้ของอำเภอเมืองกำแพงเพชร จังหวัดกำแพงเพชร อยู่ห่างจากตัวเมืองกำแพงเพชรประมาณ 22 กิโลเมตร และห่างจากกรุงเทพมหานครประมาณ 332 กิโลเมตร มีเนื้อที่ประมาณ 93 ตารางกิโลเมตร หรือ 58,125 ไร่ ตำบลคณฑีมีอาณาเขตติดต่อกับตำบลข้างเคียง ดังนี้
พื้นที่ตำบลคณฑีมีประชากรทั้งหมด 9,533 คน โดยแบ่งเป็นประชากรชายทั้งหมด 4,703 คน และประชากรหญิงทั้งหมด 4,830 คน (เดือนธันวาคม 2564) แบ่งการปกครองออกเป็น 13 หมู่บ้าน ดังนี้
ฮิโรกิ ฮาเซงาวะ
ฮิโรกิ ฮาเซงาวะ  เป็นนักแสดงละครเวที ละครโทรทัศน์ และภาพยนตร์ชายชาวญี่ปุ่น ฮาเซงาวะได้เข้ารับการฝึกฝนเป็นนักแสดงละครเวทีที่บุงงากุซะ หลังจากสำเร็จการศึกษาจากมหาวิทยาลัยจูโอ ฮาเซงาวะได้เริ่มปรากฏตัวบนโทรทัศน์ญี่ปุ่นในบทบาทสมทบในปี ค.ศ. 2008 และภาพยนตร์ในปี 2011
วัดถ้ำประทุน (จังหวัดชลบุรี)
วัดถ้ำประทุน เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลโป่ง อำเภอบางละมุง จังหวัดชลบุรี เป็นวัดป่าปฏิบัติในสายหลวงปู่มั่น ภูริทตฺโต ที่ตั้งของวัดล้อมรอบไปด้วยภูเขา 3 ลูก ป่ารกชัฏ ปัจจุบันพระอธิการยุทธนา อคฺคยุทธโน ดำรงตำแหน่งเจ้าอาวาส
วัดถ้ำประทุน แต่เดิมเรียกว่า วัดตรอกซุง หรือ วัดตรอกแซง ตามชื่อหมู่บ้านเก่าซึ่งปัจจุบันไม่มีหมู่บ้านนี้แล้ว เมื่อแรกสร้าง มีเพียงกุฏิเล็ก ๆ ชื่อวัดในปัจจุบันเป็นชื่อเรียกของคนในพื้นที่ด้วยหลังคาวัดมีลักษณะคล้ายหลังคาเรือ ซึ่งในภาษาไทยเรียกว่าประทุน เปลี่ยนชื่อวัดมาเป็นชื่อปัจจุบันตั้งแต่ พ.ศ. 2543 ตั้งเป็นวัดเมื่อวันที่ 16 มกราคม พ.ศ. 2524 ได้รับพระราชทานวิสุงคามสีมาเมื่อวันที่ 16 ธันวาคม พ.ศ. 2554
สิ่งก่อสร้างที่สำคัญ คือ "พระมหาเจดีย์อุโบสถ" เกิดขึ้นจากนิมิตของหลวงปู่อ่อนศรี เห็นรัศมีแปล่งแสงเสด็จลอยอยู่บริเวณรอบ ๆ ท่านจึงตระหนักได้ว่าสถานที่นี้คือสถานที่ที่เคยมีพระบรมสารีริกธาตุ จึงได้ริเริ่มสร้างเมื่อ พ.ศ. 2549 พระมหาเจดีย์อุโบสถมีลักษณะเป็น 8 เหลี่ยม มีความสูงจากพื้นถึงยอด 49.99 เมตร มีทั้งหมด 2 ชั้น ประกอบด้วย ชั้น 2 เป็นที่บรรจุพระบรมสารีริกธาตุ ที่สมเด็จพระญาณสังวร สมเด็จพระสังฆราชมอบให้ และชั้น 1 เป็นอุโบสถประดิษฐานพระประธาน ยอดเจดีย์มีลักษณะคล้ายรูปทรงคล้ายพระธาตุพนม ภายในตกแต่งด้วยศิลปะร่วมสมัย มีพระพุทธชินสีห์จำลองประดิษฐานเป็นพระประธาน และมีพระพุทธรูปหลวงปู่อ่อนศรี ฐานวโรและอัฐิของท่านอยู่ด้วย
วัดบัลลังก์ (จังหวัดสุพรรณบุรี)
วัดบัลลังก์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองหญ้าไซ อำเภอหนองหญ้าไซ จังหวัดสุพรรณบุรี เนื้อที่ประมาณ 196 ไร่ ภายในวัดยังได้จัดแบ่งพื้นที่เป็นเขตอรัญวาสี (เขตป่าปฏิบัติธรรม กัมมัฎฐาน) เพื่อเป็นที่พักอาศัยและปฏิบัติธรรมแก่พระภิกษุ สามเณร
วัดบัลลังก์ เดิมมีชื่อว่า วัดบัลลังก์ทอง ต่อมาเมื่อทางราชการกำหนดทะเบียนวัดในชนบทขึ้น จึงตัดคำว่าทองออกเสียเพราะว่าจะได้กะทัดรัดขึ้น ตั้งวัดเมื่อ พ.ศ. 2475 ได้รับพระราชทานวิสุงคามสีมา เมื่อวันที่ 29 พฤศจิกายน พ.ศ. 2537 และได้ทำการผูกพัทธสีมาเมื่อวันที่ 27 ธันวาคม พ.ศ. 2540
แต่เดิมนั้นที่ตั้งวัดเป็นป่ารังอันรกทึบ ปรากฏแท่นศิลาแลงสี่เหลี่ยม ตั้งอยู่ในจอมปลวกใหญ่โผล่ขึ้นมามุมหนึ่ง จนวันหนึ่งชาวบ้านพบแท่นซึ่งโผล่จากดินจอมปลวก จึงต่างกันบูชาสักการะ ภายหลังได้มีการสร้างวัดขึ้น แต่เนื่องจากเป็นสถานที่แห้งแล้งและกันดารจึงไม่มีพระมาจำวัด จนถึง พ.ศ. 2484 ชาวบ้านจึงได้นิมนต์ พระพร มุนินาโถ มาเป็นเจ้าอาวาส ได้พัฒนาวัดอยู่ได้ระยะหนี่งก็ลาสิกขา หลังจากนั้นวัดบัลลังก์ ก็ขาดเจ้าอาวาส ดังนั้นชาวบ้านจึงได้ปรึกษาหารือและลงมติ นิมนต์ พระอธิการพยุง สุนทโร มาเป็นเจ้าอาวาส ท่านได้พัฒนาวัดจนเจริญ
อาคารและเสนาสนะที่สำคัญ ได้แก่ อุโบสถ ศาลาการเปรียญ หอระฆัง หอสวดมนต์ หอประชุม หมู่กุฎิพระสงฆ์ ศาลากลางน้ำ และเมรุ
โจ (Joe / Jo) สามารถหมายถึง
บิ๊กโก
บิ๊กโก  เป็นแพลตฟอร์มเช็คราคา เปรียบเทียบราคา ดูประวัติราคาย้อนหลัง และค้นหาสินค้า จากเว็บไซต์ช้อปปิ้งออนไลน์ต่าง ๆ และแจ้งเตือนอัตโนมัติเมื่อพบสินค้าราคาถูกกว่า นอกจากนั้นยังมีส่วนเสริมตัวที่ช่วยเปรียบเทียบราคาโดยไม่ต้องเข้าเว็บไซต์ เปิดให้บริการใน 9 ประเทศ ได้แก่ ไต้หวัน ญี่ปุ่น สิงคโปร์ มาเลเซีย อินโดนีเซีย ไทย ฮ่องกง ฟิลิปปินส์ และเวียดนาม
บิ๊กโก (Funmula co. limited) ก่อตั้งขึ้นในเดือนกรกฎาคมปี 2019 ที่ไต้หวัน ในปี 2019 บิ๊กโกได้ร่วมทุนกับ SOSV ซึ่งมีสำนักงานใหญ่ในซิลิคอนแวลลีย์ นอกจากนั้นยังได้ทุนสนับสนุนจาก Uni-President Group และ Kyber Capital รวมมูลค่าทั้งสิ้น 5 ล้านเหรียญดอลล่าสหรัฐ และติดอันดับ Start-up Series A
บิ๊กโก ประเทศไทย (BigGo Thailand).
เว็บไซต์.
เว็บไซต์ biggo.com มีการแยกโดเมน ภาษา และเลือกสรรร้านค้าออนไลน์ให้สอดคล้องกับผู้ใช้งานในแต่ละประเทศ
โก
นักขายบ้านเฮี้ยน
นักขายบ้านเฮี้ยน เป็นละครโทรทัศน์ของเกาหลีใต้ที่กำกับโดย พัก จิน-ซ็อก ทางช่องเคบีเอส นำแสดงโดย จัง นารา, ช็อง ยง-ฮวา, คัง ฮง-ซ็อก และ อัน กิล-คัง ซีรีส์นี้เล่าถึงหมอผีที่เป็นนายหน้าอสังหาริมทรัพย์ ซึ่งเธอทำการไล่ผีในอสังหาริมทรัพย์ที่มีผีปรากฏ และร่วมมือกับนักต้มตุ๋นเพื่อไขความลับ ออกอากาศทาง KBS2 เมื่อวันที่ 14 เมษายน 2021 และออกอากาศในวันพุธและพฤหัสบดี เวลา 21:30 น.
ฮง จี-อา (จัง นารา) เป็นนายหน้าอสังหาริมทรัพย์และหมอผี เธอเป็นเจ้าของ Daebak Real Estate เธอสืบทอดความสามารถในการขับไล่ผีจากแม่ของเธอ ซึ่งเสียชีวิตไปนานแล้ว
โอ อิน-บ็อม (ช็อง ยง-ฮวา) เป็นนักต้มตุ๋นที่ใช้ผีเป็นเครื่องมือเพื่อหารายได้ เขามีอดีตที่น่าเศร้าที่อาของเขาเสียชีวิตอย่างเป็นปริศนา
ฮง จี-อา และ โอ อิน-บ็อม ร่วมมือกันไขความลับเบื้องหลังการตายของแม่ของเธอและอาของเขาเมื่อ 20 ปีที่แล้ว
โทตี้มิวสิกอวอร์ดส์ 2021
โทตี้มิวสิกอวอร์ดส์ 2021  รางวัลสำหรับเพลงไทย ประจำปี พ.ศ. 2564 มอบรางวัลให้แก่ศิลปินและคนเบื้องหลังในสาขาต่าง ๆ ซึ่งจัดขึ้นในวันที่ 28 กุมภาพันธ์ พ.ศ. 2565 ณ โรงละครเคแบงก์สยามพิฆเนศ
การแสดงในงานประกาศรางวัล.
รายชื่อศิลปินที่แสดงในการถ่ายทอดสดงานประกาศรางวัล
พิธีกรดำเนินงานประกาศรางวัล
รางวัลความสำเร็จสูงสุด.